
Telemanipulációs robotkar megtervezése és kivitelezése

TELEMANIPULÁCIÓS ROBOTKAR MEGTERVEZÉSE ÉS KIVITELEZÉSE
Herczeg Zoltán
Óbudai Egyetem
Bánki Donát Gépész és Biztonságtechnikai Mérnöki Kar, BSc. III. évfolyam
Konzulens: Dr. Nagy István, egyetemi docens
A dolgozatom ismertet egy saját tervezésű telemanipulációs rendszer kialakítását és kivitelezését.
A telemanipuláció kialakításához szükségem van egy robot karra ami jelen esetben egy Owi 535, 5 tengelyes robot. Master eszköz szerepét a kezekre szerelt gyorsulásmérő szenzorok töltik be. A kézfej mozgatásával analóg jeleket juttatunk az irányítómodulba amely ezeket a jeleket feldolgozza majd megfelelő digitális jeleket generálva az általunk elgondolt és kézzel elindított mozgást végrehajtja a robot. A rendszer számítási feladatait egy Stellarise mikrokontroller végzi melynek programja Energia fejlesztőkörnyezetben lett létrehozva.
Továbbá bemutatom részletezve a mikrovezérlő használatát, motorvezérlő elektronikát, a telemanipulátor elemeit és ezek hogyan segítik bizonyos funkciók megvalósítását a tervezett berendezés helyes működésének érdekében.



